Арчибалд Маклийш
Нещо, което научава всеки влюбен

Превод от английски: Александър Шурбанов, —

chitanka.info

Водата е тежко сребро върху камъка.

Водата е тежко сребро върху отказа

на камъка. Не, тя не пада. Тя пълни. Тя плъзва

по всяка пролука и процеп, и грешка на камъка.

По кухините. Реката ли? Тя не тече.

Реката притиска душата си сребърно-тежка

о твърдия камък. И той й отказва.

Туй, дето

се пени и скача към слънцето, не е реката,

а отказът, който реката получава от камъка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.